ddrg/super_eurlex huggingface dataset:
Det Europæiske Økonomiske og Sociale Udvalgs udtalelse om "Kommissionens forslag til Rådets direktiv om ændring af direktiv 77/388/EØF med henblik på at forlænge muligheden for at bemyndige medlemsstaterne til at anvende en nedsat momssats på visse arbejdskraftintensive tjenesteydelser"

(KOM(2002) 525 endelig - 2002/0230 (CNS))

(2003/C 61/32)

Rådet for Den Europæiske Union besluttede den 7. oktober under henvisning til EF-traktatens artikel 93 at anmode om Det Europæiske Økonomiske og Sociale Udvalgs udtalelse om det ovennævnte emne.

I betragtning af sagens hastende karakter udpegede EØSU på den 394. plenarforsamling den 24. oktober 2002 Arthur Ladrille til hovedordfører og vedtog følgende udtalelse med 68 stemmer for, 2 imod og 0 hverken for eller imod.

1. EØSU udtrykker tilfredshed med Kommissionens forslag om at forlænge tilladelsen til at anvende en nedsat momssats på arbejdskraftintensive tjenesteydelser med et år i de lande, der har indført denne ordning.

2. Udvalget bekræfter sin udtalelse af 26. maj 1999(1), hvori det anfører, at den ordning, der er indført med direktiv 1999/85/EØF(2) om ændring af det 6. momsdirektiv nr. 77/388/EØF(3), kan bruges som et instrument i beskæftigelsesskabelsen, samtidig med at den bidrager mere effektivt til bekæmpelsen af sort arbejde.

3. EØSU opfordrer medlemsstaterne til i god tid at udarbejde evalueringsrapporterne om anvendelsen af denne ordning for at gøre det muligt for Europa-Parlamentet og Rådet at nå frem til en endelig fastsættelse af momssatsen for arbejdskraftsintensive tjenesteydelser.

Bruxelles, den 24. oktober 2002.

Roger Briesch

Formand for

Det Europæiske Økonomiske og Sociale Udvalg

(1) EFT C 209 af 22.7.1999, s. 20.

(2) EFT L 277 af 28.10.1999, s. 34.

(3) EFT L 145 af 13.6.1977, s. 1.
3.1.2

Derimod er andre internationale organisationer såsom WTO (12) og UNCTAD — inden for den generelle ramme for aftalen om tekniske handelshindringer — fokuseret på at sikre, at miljømærkeordningerne ikke udgør ulovlige hindringer for den internationale handel eller går ud over udviklingslandene. (13) Disse organisationer forsøger at gøre supplerende fiskeriforanstaltninger såsom miljømærkning forenelige med de internationale regler, som forbyder etablering af tekniske hindringer for international handel eller foranstaltninger med lignende virkning, også under hensyntagen til behovet for samarbejde, så lande med færre tekniske og finansielle ressourcer til at indføre miljømærker kan få den nødvendige bistand. EØSU mener, at miljømærkning af fiskevarer ikke i sig selv udgør en hindring for den internationale handel, forudsat at de respektive bestemmelser giver den nødvendige sikkerhed for gennemsigtighed og lige adgang.
Det Økonomiske og Sociale Udvalgs udtalelse om "Kommissionens forslag til Europa-Parlamentets og Rådets direktiv om visse aspekter i forbindelse med tilrettelæggelse af arbejdstiden (kodificeret udgave)"

(KOM(2002) 336 endelig - 2002/0131 (COD))

(2003/C 61/20)

Rådet for Den Europæiske Union besluttede den 19. juli 2002 under henvisning til EF-traktatens artikel 137 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at udpege Giacomina Cassina til hovedordfører.

Det Økonomiske og Sociale Udvalg vedtog på sin 393. plenarforsamling af 18. og 19. september 2002, mødet den 18. september, følgende udtalelse med 68 stemmer for, ingen imod og 1 hverken for eller imod.

1. Forslaget til "Europa-Parlamentets og Rådets direktiv om visse aspekter i forbindelse med tilrettelæggelse af arbejdstiden"(1) svarer til den kodificerede udgave af direktiv 93/104/EF(2) og 2000/34/EF(3).

2. Denne kodificering efterkommer kravet om, at fællesskabslovgivningen skal give retlig sikkerhed, som blev fremført af Det Europæiske Råd i Edinburgh i december 1992.

3. Forenkling og kodificering af retsakterne er ikke noget nyt problem, og allerede i april 1987 pålagde Kommissionen i en afgørelse sine tjenestegrene at foretage en konstitutiv kodifikation af retsakterne senest efter den tiende ændring af dem. Sidste år offentliggjorde Kommissionen(4) et program, som skal fremskynde kodificeringen af EU's samlede regelværk.

4. Det er hensigtsmæssigt at kodificere retsakterne allerede ved den første ændring, hvis dette er muligt. I tilfældet med det direktiv, som er genstand for denne udtalelse, er kodificeringen foranlediget af Domstolens dom(5) i en sag indbragt af Storbritannien i 1994, som stadfæster retsgrundlaget og ændrer artikel 5.

5. En kodificering må ikke omfatte nogen væsentlig ændring. Udvalget er efter en gennemgang af forslaget af den opfattelse, at den foreliggende tekst er i fuld overensstemmelse med dette grundprincip, idet forslaget på systematisk vis kombinerer indholdet i de to direktiver, der er nævnt i punkt 1. Teksten fremstår således klarere og giver ikke anledning til nogen nævneværdige problemer.

5.1. Følgelig godkender EØSU det foreliggende forslag og håber, at det hurtigt vil blive vedtaget i Parlamentet og Rådet.

Bruxelles, den 18. september 2002.

Göke Frerichs

Formand for

Det Økonomiske og Sociale Udvalg

(1) KOM(2002) 336 endelig.

(2) "Rådets direktiv af 23. november 1993 om visse aspekter i forbindelse med tilrettelæggelse af arbejdstiden".

(3) "Europa-Parlamentets og Rådets direktiv af 22. juni 2000 om ændring af Rådets direktiv 93/104/EF om visse aspekter i forbindelse med tilrettelæggelse af arbejdstiden, for at omfatte sektorer og aktiviteter, der er undtaget fra dette direktiv".

(4) KOM(2001) 645 endelig af 21.11.2001 "Meddelelse fra Kommissionen til Europa-Parlamentet og Rådet - Kodificering af gældende fællesskabsret".

(5) Afgørelse af 18. november 1996 (sag C-84/94).
Det Europæiske Økonomiske og Sociale Udvalgs udtalelse om "Kommissionens forslag til Rådets forordning om ændring af forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden"

(KOM(2002) 519 endelig)

(2003/C 61/33)

Rådet for Den Europæiske Union besluttede den 18. oktober 2002 under henvisning til EF-traktatens artikel 262 at anmode om Det Europæiske Økonomiske og Sociale Udvalgs udtalelse om det ovennævnte emne.

Det Europæiske Økonomiske og Sociale Udvalg besluttede at udpege Adalbert Kienle til hovedordfører i forbindelse med udarbejdelsen af sin udtalelse.

På sin 394. plenarforsamling den 24. oktober 2002 vedtog det Europæiske Økonomiske og Sociale Udvalg følgende udtalelse med et flertal af stemmer for og 1 stemme hverken for eller imod.

1. Præsentation af Europa-Kommissionens forslag

1.1. I midten af august 2002 voldte oversvømmelser betydelig skade bl.a. i en række kandidatlande. Tjekkiet og Slovakiet blev særlig hårdt ramt.

1.2. Kommissionen mener, at EF, når kandidatlande rammes af naturkatastrofer, skal kunne reagere hensigtsmæssigt på sådanne katastrofer ved hjælp af diverse instrumenter, bl.a. SAPARD-førtiltrædelsesinstrumentet, der blev indført ved Rådets forordning (EF) nr. 1268/1999. Til målene i denne hører "løsning af prioriterede og særlige problemer i forbindelse med bæredygtig tilpasning af landbrugssektoren og landdistrikterne i ansøgerlandene".

1.3. Kommissionens foreslår derfor, at loftet for offentlig støtte til foranstaltninger, der skal medvirke til at genetablere landdistrikter efter exceptionelle naturkatastrofer skal hæves: Loftet hæves fra 50 % til 75 %. EF-bidraget, som højst må udgøre 75 % af de samlede støtteberettigede offentlige udgifter, kan i dette tilfælde udgøre op til 85 %.

2. Det Europæiske Økonomiske og Sociale Udvalgs bemærkninger

2.1. Udvalget bifalder forslaget. Udvalget anser dette forslag for et relevant supplement til Kommissionens forslag om oprettelse af Den Europæiske Unions solidaritetsfond i tilfælde af naturkatastrofer.

2.2. På den ene side kan udvalget nemt gå ind for forslaget, da det ikke vil få indflydelse på fællesskabsbudgettet.

2.3. På den anden side beklager udvalget de enorme startproblemer og administrative vanskeligheder i forbindelse med gennemførelsen af SAPARD. Hidtil er det nemlig end ikke tilnærmelsesvis lykkedes at anvende de afsatte fællesskabsmidler på 550 millioner EUR årligt i de 10 kandidatlande. I sin udtalelse (CES 70/99) var udvalget således - i betragtning af de store svagheder i landbrugsstrukturerne og de voldsomme tilpasningsproblemer i landbrugs- og levnedsmiddelsektoren - af den opfattelse, at bevillingsrammen ville være til utilstrækkelig til at forberede tiltrædelsen på en vellykket måde.

Bruxelles, den 24. oktober 2002.

Roger Briesch

Formand for

Det Europæiske Økonomiske og Sociale Udvalg
Det Europæiske Økonomiske og Sociale Udvalgs udtalelse om "Kommissionens forslag til Europa-Parlamentets og Rådets direktiv om inspektion og verifikation af god laboratoriepraksis (GLP) (kodificeret version)"

(KOM(2002) 529 endelig - 2002/0233 (COD))

(2003/C 85/29)

Rådet for Den Europæiske Union besluttede den 28. november 2002 under henvisning til EF-traktatens artikel 95 at anmode om Det Europæiske Økonomiske og Sociale Udvalgs udtalelse om det ovennævnte emne.

Det forberedende arbejde henvistes til EØSU's Sektion for Det Indre Marked, Produktion og Forbrug, som udpegede Adrien Bedossa hovedordfører.

Det Europæiske Økonomiske og Sociale Udvalg vedtog på sin 396. plenarforsamling af 22. og 23. januar 2003 (mødet den 23. januar) enstemmigt følgende udtalelse.

Indledning

Der er et klart behov for at revidere EU's lovgivning på området. En sådan revision bør ske med jævne mellemrum.

Målsætningerne for dette direktivforslag er klare og enkle til dette formål, og de sigter først og fremmest mod at opnå nogle konkrete resultater.

Denne formelle revision af kodifikationen vedrørende inspektion og verifikation af god laboratoriepraksis sigter mod at forenkle og forbedre metoderne, i og med at den ikke alene er rettet mod fremtiden, men også den eksisterende lovgivning.

Særlige bemærkninger

EØSU støtter initiativet bag dette direktivforslag af følgende grunde:

- Selv om det er naturligt, at man først og fremmest ønsker at fjerne forældede retsregler, er det nødvendigt at lade regelforenklingen gøre EU-lovgivningen mere klar og gennemsigtig.

- En regelmæssig ajourføring af kodifikationen skaber retssikkerhed, således at lovgivningen kan anvendes på et givet tidspunkt og i forbindelse med et givet spørgsmål.

- Forenklingen er vigtig i relation til det indre marked: den manglende harmonisering af retsreglerne udgør en væsentlig hindring og kan i forbindelse med god laboratoriepraksis give anledning til adskillige indsigelser.

- Forenklingen kommer som kaldet her umiddelbart forud for udvidelsen.

- Dette direktiv, som omhandler god laboratoriepraksis, er nødvendigt, selv om det kun har formel karakter, eftersom lovgivning på dette område er særdeles påkrævet.

- Endelig er direktivet et skridt i den rigtige retning, idet det fremskynder forenklingen og kodificeringen af den eksisterende lovgivning og tillader endvidere at vurdere virkningen af lovtekster.

Endelig er den konsoliderede ramme for redaktionen en virkelig god ting.

Bruxelles, den 23. januar 2003.

Roger Briesch

Formand for

Det Europæiske Økonomiske og Sociale Udvalg
Det Europæiske Økonomiske og Sociale Udvalgs udtalelse om "Forslag til Europa-Parlamentets og Rådets direktiv om støtteben på tohjulede motordrevne køretøjer (kodificeret udgave)"

(KOM(2003) 147 endelig - 2003/0059 (COD))

(2003/C 234/05)

Rådet for Den Europæiske Union besluttede den 9. april 2003 under henvisning til EF-traktatens artikel 95 at anmode om Det Europæiske Økonomiske og Sociale Udvalgs udtalelse om det ovennævnte emne.

Det forberedende arbejde henvistes til Den Faglige Sektion for Det Indre Marked, Produktion og Forbrug, som udpegede Patrizio Pesci til ordfører. Sektionen vedtog sin udtalelse den 25. juni 2003.

Det Europæiske Økonomiske og Sociale Udvalg vedtog på sin 401. plenarforsamling den 16. og 17. juli 2003, mødet den 16. juli, følgende udtalelse med 111 stemmer for, ingen imod og 2 hverken for eller imod.

1. Forslagets formål er at foretage en konstitutiv kodificering af alle retsakter om støtteben på tohjulede motordrevne køretøjer, som er vedtaget siden 1993, i én enkelt tekst.

2. EØSU finder det særdeles nyttigt at få alle teksterne samlet i ét direktiv. Forenklingen er af stor betydning for det indre marked, som ellers ville stå med en alvorlig hindring, der kunne forsinke den industrielle udvikling - især i sektoren for motordrevne køretøjer. Det er blevet understreget, at den konstitutive kodificering ingen indholdsmæssige ændringer medfører, men kun skal tjene til at gøre EU-lovgivningen klar og overskuelig. EØSU tilslutter sig helhjertet denne målsætning og hilser derfor, med den ovennævnte forsikring, forslaget velkommen.

Bruxelles, den 16. juli 2003.

Roger Briesch

Formand for

Det Europæiske Økonomiske og Sociale Udvalg
Det Europæiske Økonomiske og Sociale Udvalgs udtalelse om "Forslag til Rådets forordning om den fælles markedsordning for svinekød (kodificeret udgave)"

(KOM(2003) 297 endelig - 2003/0104 (CNS))

(2003/C 234/22)

Rådet for Den Europæiske Union besluttede den 7. juli 2003 under henvisning til EF-traktatens artikel 36 og 37 at anmode om Det Europæiske Økonomiske og Sociale Udvalgs udtalelse om det ovennævnte emne.

Den 17. juni 2003 henviste Det Europæiske Økonomiske og Sociale Udvalgs præsidium det forberedende arbejde til Den Faglige Sektion for Landbrug, Udvikling af Landdistrikterne og Miljø.

På grund af sagens hastende karakter udpegede Det Europæiske Økonomiske og Sociale Udvalg på sin 401. plenarforsamling af 16. og 17. juli 2003, mødet den 16. juli, Joan Caball i Subirana til hovedordfører og vedtog følgende udtalelse med 26 stemmer for, 1 imod og 1 hverken for eller imod.

1. Formålet med Kommissionens forslag til forordning er at foretage en kodifikation af Rådets forordning (EØF) nr. 2759/75 af 29. oktober 1975 om den fælles markedsordning for svinekød(1). Den nye forordning træder i stedet for de forskellige retsakter, som er indarbejdet i den; forslaget ændrer ikke indholdet af de retsakter, der kodificeres, men er blot en sammenskrivning af dem, og der foretages kun de formelle ændringer, der er nødvendige af hensyn til selve kodifikationen.

2. EØSU finder det meget nyttigt, at alle retsakter samles i en enkelt forordning. I forbindelse med Borgernes Europa lægger EØSU ligesom Kommissionen stor vægt på at forenkle fællesskabslovgivningen for at gøre den klarere og lettere tilgængelig for almindelige borgere, således at de får nye muligheder og kan udnytte de specifikke rettigheder, som fællesskabslovgivningen giver dem.

Det står fast, at der ikke er foretaget nogen ændringer af indholdet i forbindelse med denne samling af reglerne, som kun har til formål at gøre fællesskabslovgivningen klarere og mere gennemsigtig. EØSU giver udtryk for sin fulde støtte til dette formål og hilser på baggrund af disse garantier forslaget velkomment.

Bruxelles, den 16. juli 2003.

Roger Briesch

Formand for

Det Europæiske Økonomiske og Sociale Udvalg

(1) Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende fællesskabsret, KOM(2001) 645 endelig.
Det Europæiske Økonomiske og Sociale Udvalgs udtalelse om "Forslag til Rådets forordning om den fælles markedsordning for råtobak (kodificeret udgave)"

(KOM(2003) 243 endelig - 2003/0096 (CNS))

(2003/C 234/21)

Rådet for Den Europæiske Union besluttede den 27. maj 2003 under henvisning til EF-traktatens artikel 36 og 37 at anmode om Det Europæiske Økonomiske og Sociale Udvalgs udtalelse om det ovennævnte emne.

Den 17. juni 2003 henviste Det Europæiske Økonomiske og Sociale Udvalgs præsidium det forberedende arbejde til Den Faglige Sektion for Landbrug, Udvikling af Landdistrikterne og Miljø.

På grund af sagens hastende karakter udpegede Det Europæiske Økonomiske og Sociale Udvalg på sin 401. plenarforsamling den 16. og 17. juli 2003, mødet den 16. juli, Fernando Moraleda Quilez til hovedordfører og vedtog følgende udtalelse med 26 stemmer for, 1 imod og 1 hverken for eller imod.

1. Formålet med Kommissionens forslag til forordning er at foretage en kodifikation af Rådets forordning (EØF) 2075/92 af 30. juni 1992 om den fælles markedsordning for råtobak(1). Den nye forordning træder i stedet for de forskellige retsakter, som er indarbejdet i den; forslaget ændrer ikke indholdet af de retsakter, der kodificeres, men er blot en sammenskrivning af dem, og der foretages kun de formelle ændringer, der er nødvendige af hensyn til selve kodifikationen.

2. EØSU finder det meget nyttigt, at alle retsakter samles i en enkelt forordning. I forbindelse med Borgernes Europa lægger EØSU ligesom Kommissionen stor vægt på at forenkle fællesskabslovgivningen for at gøre den klarere og lettere tilgængelig for almindelige borgere, således at de får nye muligheder og kan udnytte de specifikke rettigheder, som fællesskabslovgivningen giver dem.

Det står fast, at der ikke er foretaget nogen ændringer af indholdet i forbindelse med denne samling af reglerne, som kun har til formål at gøre fællesskabslovgivningen klarere og mere gennemsigtig. EØSU giver udtryk for sin fulde støtte til dette formål og hilser på baggrund af disse garantier forslaget velkomment.

Bruxelles, den 16. juli 2003.

Roger Briesch

Formand for

Det Europæiske Økonomiske og Sociale Udvalg

(1) Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende fællesskabsret, KOM(2001) 645 endelig.
Det Europæiske Økonomiske og Sociale Udvalgs udtalelse om "Forslag til Europa-Parlamentets og Rådets direktiv om fastholdelsesanordninger for passagerer på tohjulede motordrevne køretøjer (kodificeret udgave)"

(KOM(2003) 145 endelig - 2003/0058(COD))

(2003/C 234/04)

Rådet for Den Europæiske Union besluttede den 9. april 2003 under henvisning til EF-traktatens artikel 95 at anmode om Det Europæiske Økonomiske og Sociale Udvalgs udtalelse om det ovennævnte emne.

Det forberedende arbejde henvistes til Den Faglige Sektion for Det Indre Marked, Produktion og Forbrug, som udpegede Patrizio Pesci til ordfører. Sektionen vedtog sin udtalelse den 25. juni 2003.

Det Europæiske Økonomiske og Sociale Udvalg vedtog på sin 401. plenarforsamling den 16. og 17. juli 2003, mødet den 16. juli, følgende udtalelse med 112 stemmer for, ingen imod og 3 hverken for eller imod.

1. Forslagets formål er at foretage en konstitutiv kodificering af alle retsakter om fastholdelsesanordninger for passagerer på tohjulede motordrevne køretøjer, som er vedtaget siden 1993, i én enkelt tekst.

2. EØSU finder det særdeles nyttigt at få alle teksterne samlet i ét direktiv. Forenklingen er af stor betydning for det indre marked, som ellers ville stå med en alvorlig hindring, der kunne forsinke den industrielle udvikling - især i sektoren for motordrevne køretøjer. Det er blevet understreget, at den konstitutive kodificering ingen indholdsmæssige ændringer medfører, men kun skal tjene til at gøre EU-lovgivningen klar og overskuelig. EØSU tilslutter sig helhjertet denne målsætning og hilser derfor, med den ovennævnte forsikring, forslaget velkommen.

Bruxelles, den 16. juli 2003.

Roger Briesch

Formand for

Det Europæiske Økonomiske og Sociale Udvalg
Det Europæiske Økonomiske og Sociale Udvalgs udtalelse om "Forslag til Europa-Parlamentets og Rådets direktiv om tilnærmelse af medlemsstaternes lovgivning om elektrisk materiel bestemt til anvendelse inden for visse spændingsgrænser (kodificeret udgave)"

(KOM(2003) 252 endelig - 2003/0094 (COD))

(2004/C 10/02)

Rådet for Den Europæiske Union besluttede den 26. maj 2003 under henvisning til EF-traktatens artikel 308 at anmode om Det Europæiske Økonomiske og Sociale Udvalgs udtalelse om det ovennævnte emne.

Det forberedende arbejde henvistes til Den Faglige Sektion for Det Indre Marked, Produktion og Forbrug, som udpegede Bo Green til ordfører. Sektionen vedtog sin udtalelse den 3. september 2003.

Det Europæiske Økonomiske og Sociale Udvalg vedtog på sin 402. plenarforsamling den 24. og 25. september, mødet den 24. september, følgende udtalelse med 119 stemmer for, 1 imod og 3 hverken for eller imod:

1. Baggrund

1.1. Europa-Kommissionen pålagde 1. april 1987 sine medarbejdere at kodificere alle retsakter senest efter den tiende ændring eller med endnu kortere mellemrum for at sikre, at fællesskabsreglerne var klare og lette at forstå.

1.2. Eftersom der ved kodifikation ikke må foretages nogen ændringer af indholdet i de kodificerede retsakter er der ved en interinstitutionel aftale af 20. december 1994 mellem Europa-Parlamentet, Rådet og Europa-Kommissionen fastsat, at der kan anvendes en hasteprocedure til hurtig vedtagelse af de kodificerede retsakter.

2. Kommissionens forslag

2.1. Formålet med det foreliggende forslag er at foretage en kodifikation af Lavspændingsdirektivet 73/23/EØF. Det nye direktiv træder i stedet for de forskellige retsakter, som er indarbejdet i det(1). Forslaget ændrer ikke indholdet af de retsakter, der kodificeres og der foretages kun de formelle ændringer, der er nødvendige af hensyn til selve kodifikationen.

2.2. Lavspændingsdirektivet dækker elektrisk materiel til brug ved en mærkespænding på mellem 50 V og 1000 V vekselspænding eller mellem 75 V og 1500 V jævnspænding. Det gælder således for en stor del af de elektriske produkter til både professionel og privat brug. Det er Lavspændingsdirektivet, som udstikker krav om brug af CE-mærkning samt udarbejdelse af en overensstemmelseserklæring.

3. Generelle bemærkninger

3.1. EØSU kan principielt tilslutte sig Kommissionens forslag, som har til formål at gøre fællesskabslovgivningen klar og gennemsigtig.

4. Særlige bemærkninger

4.1. Forslag til ændret formulering af artikel 5, 2. afsnit:""

Den nuværende formulering vedrører ikke de organer, som omtales i direktivforslagets artikel 11. Rent faktisk er det standarder, som er udarbejdet af CENELEC(2).

Bruxelles, den 24. september 2003.

Roger Briesch

Formand for

Det Europæiske Økonomiske og Sociale Udvalg

(1) Bilag V, del A, i dette forslag.

(2) European Committee for Electrotechnical Standardization.